Document ID: 31990R3792

Κανονισμός (ΕΟΚ) αριθ. 3792/90 της Επιτροπής
της 21ης Δεκεμβρίου 1990
περί ειδικών όρων χορηγήσεως ενισχύσεων για ιδιωτική αποθεματοποίηση στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος [1], όπως τροποποιήθηκε τελευταία από τον κανονισμό (ΕΟΚ) αριθ. 3906/87 [2], και ιδίως το άρθρο 4 παράγραφος 6, το άρθρο 5 παράγραφος 4, το άρθρο 7 παράγραφος 2 και το άρθρο 22 δεύτερο εδάφιο,
τον κανονισμό (ΕΟΚ) αριθ. 3577/90 του Συμβουλίου της 4ης Δεκεμβρίου 1990 περί μεταβατικών μέτρων στον τομέα της γεωργίας και των προσαρμογών που απαιτούνται λόγω της ένωσης της Γερμανία [3], και ιδίως το άρθρο 3,
Εκτιμώντας:
ότι τα μέτρα παρεμβάσεως μπορούν να αποφασισθούν στον τομέα του χοιρείου κρέατος όταν στις αντιπροσωπευτικές αγορές της Κοινότητας, ο μέσος όρος των τιμών του εσφαγμένου χοίρου ευρίσκεται σε επίπεδο κάτω του 103 % της τιμής βάσεως και δύναται να διατηρηθεί κάτω από το επίπεδο αυτό·
ότι η κατάσταση της αγοράς χαρακτηρίζεται από πτώση των τιμών που κυμαίνονται κάτω από το αναφερθέν επίπεδο· ότι η κατάσταση αυτή είναι ικανή να διατηρηθεί εξαιτίας της εποχιακής και κυκλικής εξελίξεως·
ότι είναι αναγκαίο να ληφθούν μέτρα παρεμβάσεως· ότι τα μέτρα αυτά μπορούν να περιορισθούν στη χορήγηση ενισχύσεων για ιδιωτική αποθεματοποίηση·
ότι το άρθρο 3 του κανονισμού (ΕΟΚ) αριθ. 2763/75 του Συμβουλίο [4] προβλέπει ότι η μείωση ή η παράταση της διάρκειας αποθεματοποιήσεως μπορεί να αποφασιστεί αν το απαιτεί η κατάσταση της αγοράς· ότι το άρθρο 9 παράγραφος 4 του κανονισμού (ΕΟΚ) αριθ. 3444/90 της Επιτροπής [5], προβλέπει τη δυνατότητα πρόωρης απόσυρσης από το απόθεμα προς εξαγωγή και ότι σε περίπτωση ανωτέρας βίας, που αναφέρεται στο άρθρο 10 του εν λόγω κανονισμού, δύναται να προκύψει μείωση της διάρκειας της αποθεματοποίησης· ότι πρέπει, ως εκ τούτου, να καθορισθούν, εκτός από τα ποσά ενισχύσεως για καθορισμένη διάρκεια αποθεματοποιήσεως, τα συμπληρωματικά ή προς αφαίρεση ποσά για τις περιπτώσεις παρατάσεως ή μειώσεως της εν λόγω διάρκειας·
ότι, για να διευκολυνθεί το έργο διοικήσεως και ελέγχου που απορρέει από τη σύναψη συμβάσεων, φαίνεται σκόπιμο να καθορισθούν ελάχιστες ποσότητες·
ότι το ποσό της εγγυήσεως πρέπει να καθορισθεί σε επίπεδο ώστε ο διενεργών την αποθεματοποίηση να είναι υποχρεωμένος να εκτελεί τις υποχρεώσεις που προκύπτουν από την συναφθείσα σύμβαση·
ότι πρέπει να εξαιρεθούν του πλεονεκτήματος του παρόντος κανονισμού ορισμένα προϊόντα που προοορίζονται να εξαχθούν επειδή η Επιτροπή επέτρεψε την πληρωμή ενός συμπληρώματος της επιστροφής κατά την εξαγωγή με εθνικά κεφάλαια για τα προϊόντα αυτά·
ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 7 Ιανουαρίου 1991 μπορούν να υποβληθούν αιτήσεις ενισχύσεως για αποθεματοποίηση σύμφωνα με τις διατάξεις του κανονισμού (ΕΟΚ) αριθ. 3444/90. Ο κατάλογος των προϊόντων που μπορούν να τύχουν ενισχύσεως και τα σχετικά ποσά καθορίζονται στο παράρτημα.
2. Εάν η διάρκεια αποθεματοποιήσεως παραταθεί ή μειωθεί, το ύψος των ενισχύσεων προσαρμόζεται ανάλογα. Τα συμπληρωματικά και προς αφαίρεση ποσά ανά μήνα και ανά ημέρα καθορίζονται στο παράρτημα, στήλες 7 και 8.
Άρθρο 2
Τα προϊόντα που προέρχονται από τη Γερμανία και προορίζινται για εξαγωγή προς τις τρίτες χώρες για τις οποίες έχει επιτραπεί από την Επιτροπή ένα συμπλήρωμα της επιστροφής κατά την εξαγωγή με εθνικά κεφάλαια, δεν μπορούν να αποτελέσουν αντικείμενο αιτήσεων ενισχύσεως στην ιδιωτική αποθεματοποίηση δυνάμει του παρόντος κανονισμού.
Η Γερμανία λαμβάνει τα αναγκαία μέτρα για να εξασφαλιστεί η τήρηση της διατάξεως αυτής.
Άρθρο 3
Οι ελάχιστες ποσότητες, ανά σύμβαση και ανά προϊόν, είναι οι ακόλουθες:
α) 10 τόνοι για τα προϊόντα άνευ οστών·
β) 15 τόνοι για όλα τα άλλα προϊόντα.
Άρθρο 4
Η εγγύηση ανέρχεται στο 20 % του ύψους των ποσών των ενισχύσεων που καθορίζονται στο παράρτημα.
Άρθρο 5
Κατά παρέκκλιση από το άρθρο 9 του κανονισμού (ΕΟΚ) αριθ. 3444/90, η ελάχιστη ποσότητα για τα ολόκληρα σφάγια ή για τα ημιμόρια σφαγίου καθορίζεται στους 9 τόνους.
Άρθρο 6
Με ετην επιφύλαξη των ανακοινώσεων που προβλέπονται στο άρθρο 15 του κανονισμού (ΕΟΚ) αριθ. 3444/90, τα κράτη μέλη ανακοινώνουν στην Επιτροπή, κάθε Τρίτη και κάθε Πέμπτη, τις ποσότητες των προϊόντων για τα οποία έχουν κατατεθεί μετά την παρούσα ανακοίνωση αιτήσεις συνάψεως συμβάσεων.
Άρθρο 7
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1990.

Labels: 3
17
6